
DISSERTATIO  MEDICA 

DE 

AUCTORE  EDMUNDO  G,  RTA:^. 


Inter  varios  atque  fer^  infinitos  morbos,  qui¬ 
bus  homines  proclives  sunt,  nullus  Tetano  majo¬ 
rem  affert  dolorem  atque  cruciatum ;  neque  ver6 
ullus  alius  est  quo  saepius  aegroti  mors  (omni¬ 
bus  remediis  victis)  evenit. 

Etiamsi  autem  hunc  morbum  selegi  pro 
dissertationis  medicae  materia,  tamen  interim 
fatendum  est,  me  vix  aliud  facere  po.sse  quam 

enumerare  causas  ejus,  et  cursum  describere ; 
quoniam  (ut  mihi  videtur)  verissimh  dici  poest, 
nos  adhuc  omnino  esse  ignaros  de  mali 
remediis  veris.  Mihi  ergo  propositum  est  quam 
luculenter  exponere  diagnosin,  utpote  res  summi 
momenti  omnibus  quidem  morbis,  praesertim 
autem  Tetano.  Perquam  periculosum  est  fidem 
dare  cantatis  virtutibus  medicamentorum,  (nisi 
sunt  spectatissima)  iis  praesertim  morbis  quo¬ 
rum  decursus  praeceps  est,  atque  ad  mortem 
ferh  spectat.  Hoc  praecipue  vitandum  est  in 
Tetano,  quoniam  talj  malo  mors  celeriter  adest, 
persaepe  etiam  antequam  remedia  oblata  ullum 
effectum  exhibere  possunt.  Maximi  igitur  est 
momenti  (si  liceat  nobis  bonum  eventum  dum 
hunc  morbum  tractamus  expectare)  medicamen¬ 
ta  praecipue  seligere,  quae,  ex  authoritate 
scriptorum  optimorum  de  hac  re  scribentium, 
potentissima  sunt. 

E  contrario  autem  necesse  est  protinus  at 
que  omnino  rejicere  innumera  fere  atque  nugatoria 
medicamenta  circumforanea,  quae  indies  cele¬ 
brantur,  utpote  ro  >ca9oA/Hoj'  atque  specificum 

hoc  morbo.  Caute  etiam  accipienda  sunt  spe¬ 
ciosa  miracula,  quae  narrantur,  ac  memoriae 
semel,  atque  iterum  traduntur,  de  hujus  mali  cu¬ 
rationibus,  remediis,  (ut  videtur,)  quam  maxime 
inertibus  effectis. — Talibus  exemplis  boni  exitus 
morbi  hujusce  nec  infrequenter  decipi  possi¬ 
mus  ;  verisimile  est  enim  originem  trahere 
posse  ex  diagnosi  fallaci,  vel  saltem  negligenter 
facta,  atque  etiam  ex  aliis  morbis  spasmodicis 
pro  Tetano  minus  rectb  assumptis.  Vel  forsan 
sponte  etiam  morbus  evanescit,  nec  infrequen- 
tius  accidit  ut  credo  (neque  hac  opinione  sin¬ 
gularis  sum)  Tetano  praecipub  idiopathico.  Ex 
exemplo  uno  quod  vidi,  haec  opinio  aliquatenus 
saltem  firmari  videtur. - Puer  annum  deci¬ 

mum  quartum  agens,  morbo  praedicto  occu¬ 
patus  fuit,  fervido  aestatis  tempore,  dum  humido 
fornice  incaute  dormivit ;  opium  praescriptum 
fuit,  dosibus  fortioribus,  pro  remedio.  Nescio 
vero,  qua  de  causa  ita  evenit,  remedium  admi¬ 
nistratum  fuit  quantitatibus  tam  parvis,  ut  etiam 
mitissima  morbi  alicujus  spasmodici  forma,  tali¬ 
bus  dosibus  vix  curari  potuerit.  Puer  nihilo- 

minus  gradatim  ex  morbo  recreatus  fuit.  Opi- 
nio  tunc  fuerat,  hoc  solo  remedio  aegrum 
convaluisse.  Error  vero  de  medicamenti  exhh 
bitione  nunc  apparuit,  ideoque  probabilis  fit 
conjectura,  naturae  vires  solas  morbum  suble^- 
yasse. 

HISTORIA  MORBI. 

Medici  antiqui  hunc  morbum  ben^  norunt, 
nam  ritb  describitur  Hippocrate,  atque  etiam 
multis  aliis  Graecorum.  His  philosophis  gene- 
ratim  nominatur  reTayof,  medicis  verb  Romanis 
appellatur  Rigor  nervorum ;  sic  autem  definitur 
a  Doctore  Culleri,  Nosologia  ejus  methodica ; 

Plurium  musculorum  rigiditas  spastica.’' — 
Denominationes  opisthotonos,  emprosthotonos 
et  Tetanus,  quibus  usi  sunt  Graeci,  etiam  adhuc 
ferb  omnibus  medicis  scriptoribus  retinentur. — 
Cum  enim,  caput,  corpus,  atque  artus,  retror¬ 
sum  trahuntur,  et  eodem  tempore  contrahuntur, 
tunc  morbus  nominatur  opisthotonos.  Ubicun- 

que  ver6  caput,  atque  mentum  pectori  annec¬ 
tuntur,  atque  etiam  corpus  antrorsum  incurva¬ 
tur,  eo  casu  emprosthotonos  dicitur  adesse.  Sed 
enim  ubi  corpus  atque  artus  rigidi  extenduntur, 
atque  simul  sunt  immobilia  et  eodem  situ  fixa 
manent,  tunc  Tetanus  vocatur.  Porro,  non- 
nunquam  cum  maxilla  inferioris  musculi  tantum 
vel  praecipub  tentantur,  morbus  tunc  trismus 
nuncupatur.  De  utilitate  vel  necessitate  harum 
omnium  distinctionum,  vix  necesse  est  hoc  loco 
quaerere,  quoniam  omnes  justb  considerari  pos¬ 
sunt,  ut  diversi  tantum  gradus  ejusdem  morbi, 
cujus  secundum  Mosely  *  longe  vehementissirnus  ^ 
est  opisthotonos;  et  secundum  Hillary,  nihil  aliud 
est  Tetanus  quam  opisthotonon  gradus  violentior. 
Verum  enimvero,  mea  quidem  sententia,  parum 
utiles  sunt  tales  distinctiones,  (quoad  praxin  sal¬ 
tem,)  nam  nihil  novi  aut  magni  pretii  docent  de 
consilio  curandi  meliore.  Dubitant  etiam  nonnulli 

*  Moseley,  a  Treatise  on  Tropical  Discases ; 
Hillary’s  Observations,  &c. ;  Moseley  on  Tropiral 
Diseases. 

inter  scriptores  medicos,  anne  ulla  omnino  hujus 
morbi  forma  emprosthotonos  rit^  appellari 
debet.  Narrat  praeterea  Moseley  se  vidisse 
prope  centum  aegrotos  a  Tetano  (ex  vulneribus 
atque  aliis  casibus  orto)  India  occidentali  pe-  ^ 
remptos;  tamen  affirmat  nunquam  se  obser¬ 
vasse  aliquid  emprosthotono  sic  dicto  simile ; 
atque  insuper  dicit  se  quaesivisse  de  medicis 
barum  regionum  ex  longo  usu  peritissimis,  atque 
ex  illis  ait  nec  unicum,  hunc  morbum  vidisse. 
Hillary  quoque  memorat  *  Tetanum  atque  opis- 
thotonum  frequentissime  videri  posse,  '  calidis 
praesertim  terrae  regionibus ;  tamen  emprostho^ 
tonum  perrarum  esse.  Haud  verisimile  est  itaque, 
se  hunc  morbum  unquam  vidisse.  Ex  undecim 
Tetani  exemplis,  quae  egomet  vidi,  nullum  em¬ 
prosthotono  simile  distingui  potuit.  Has  propter 
causas,  atque  etiam  inductus  argumentis  Doc- 
toris  Moseley  gravibus,  (ad  suam  opinionem 
confirmandam  oblatis)  non  dubitare  non  possum 
de  existentia  hujus  formae  morbi,  quamvis  auc- 

*  Hillary’s  Observations,  &c.  p,  220. 

tor  medicus  hodiernus,  scriptis  suis  narrat  se 
vidisse  quatuor  morbi  exempla  ex  vulneribus  de¬ 
rivata.  Morbus  de  quo  loquimur  fer^  dividitur 
auctoribus  medicis,  in  idiopathicum  et  symp¬ 
tomaticum,  aliis  vero  dirimitur  in  acutum  et 
chronicum.  Frequentius  invenitur  calidis  terrae 
regionibus,  ut  India  orientali  et  occidentali ;  at¬ 
que  his  terrae  plagis,  quae  zonae  ardenti  proxi¬ 
mae  sunt,  ubi  et  Tetanus  idiopathicus  et  symp¬ 
tomaticus  saepe  occurrunt.  Nequaquam  ver6 
his  regionibus  proprius  est ;  nam  incolae  ter¬ 
rarum  frigidiarum  quoque  nonnunquam  morbo 
tentantur.  Britannia  magna  et  Hibernia  homi¬ 
nes  saepe  grassatur ;  his  vero  insulis  rarior  est 
Tetanus  idiopathicus. 

Omnibus  anni  tempestatibus  invadit,  prae¬ 
sertim  vero  mensibus  calidis  aestivis  secundum 
medicos  auctores.  Infantes,  juvenes,  atque  eos 
aetatis  provectioris,  omnia  temperamenta  atque 
utrumque  sexum  occupat,  secundum  vero  auc- 

^  Larrey — RGlatlon  historiquc  et  chiriirgicale  de 
Pexpedition  dc  Parmee  d’Orient,  p.  54 — 5. 

tores  medicos  mares  procliviores  sunt  quam 
feminae,  atque  ii  qui  fabricam  corporis  robus¬ 
tiorem  vel  irritabiliorem  habent,  Tetano  forsan 
magis  inclinantur,  quam  debiles  aut  infirmi.  Hae 
observationes  nostra  quidem  opinione  justae 
sunt.  Alia  animalium  genera  praeter  humanum 
quoque  vexat ;  asserit  Doctor  Moseley  *  omnem 
animantium  speciem  Tetano  obnoxiam  esse,  at- 

I 

que  praeterea  affirmat  se  vidisse  plures  equos  ex 
hoc  morbo  interfectos.  Doctor  Currie  etiam  f 
duo  exempla  narrat  equorum  Tetano  ex  vulneri¬ 
bus  laborantium.  Eadem  memorat  Rush:]:  de 
equo.  Atque  etiam  ipse  vidi  equum  ex  hoc 
morbo  pereuntem.  Porro  his  animalibus  ex  iis¬ 
dem  casibus  (ex  operationibus  diversis  quas 
nonnunquam  subeunt)  ac  in  genere  humano 
excitari  videtur.  Morbum  aliis  animalibus  nun¬ 
quam  mihi  accidit  videre. 

% 

*  Moseley,  on  Tropical  Dheases,  p.  473. 

+  Currie,  Appendix  to  his  Medical  Reports. 

X  Medical  Inquiries  and  Observations. 

/ 


DE  TETANO. 


9 


DE  GAUSIS* 

ir 

Causae  Tetani  idiopathici  frequentiores  vi¬ 
dentur  esse,  frigus  corpori  admotum  dum  adhuc 
calet  vel  sudat,  excretiones  per  cutem  suppres¬ 
sae,  subitae  caeli  mutationes,  saepe  a  calore 
maximo  et  aeris  siccitate,  ad  imbreui  usque  vel 
humiditatem.  Vestimentis  etiam  madidis  dum 
dormitur  saepe  grassari  potest  morbus.  In 
aquam  frigidam  descendere  cum  sudor  adest,  vel 
fornicibus  humidis  dormire,  mali  hujus  causae 
esse  possunt.  Oriri  dicitur  etiam  (calidis  prae¬ 
sertim  regionibus)  cum  nocturnis  vaporibus,  men¬ 
sibus  anni  aestivis  homines  imprudenter  ob¬ 
jiciantur.  Ex  intestinorum  vermibus  quoque 
nonnunquam  originem  ducit ;  potest  necnon  ac¬ 
cidere  ex  acridis  ventriculo' vel  intestinis  conten¬ 
tis  ;  nonnunquam  etiam,  ut  aiunt,  ex  febribus 
acutis,  parturitione,  vel  abortu.  Tetanus  symp¬ 
tomaticus  fere  oritur  ex  vulneribus  punctu  vel 
laceratione  inflictis,  quavis  corporis  parte,  prae- 

sertim  vero  partibus  extremis,  nempe  digitis,  un¬ 
guibus,  manibus,  digitis  pedum,  vel  pedibus  ipsis; 
saepius  etiam  accidit  ex  puncturis  levissimis  vel 
incisuris,  (tales  sunt  clavi,  acus,  aciculae,  as¬ 
sulae  ligni,  vel  frusti  vitri  fracti)  potius  quam'ex 
magnis  vulneribus  laceratis.  Oritur  etiam  ex 
contusionibus  et  percussionibus  quam  mitissimis. 
Exemplum  fer^  pessimum  morbi,  quod  mihi  con¬ 
tigit  videro,  ortum  habet  ex  flagelli  verbere 
cantho  oculi  interiore.  Facit  impetum  etiam 
saepe  ex  vulneribus  cursu  nervorum  majorum 
illatis.  Etiam  ex  injuriis  artuum,  ligamentorum, 
vel  tendinum,  fasciarum,  aut  musculorum.  Ex 
fracturis  quoque  praesertim  compositis,  luxationi¬ 
bus,  ex  vulneribus  tormentorum,  necnon  insuper 
ustionibus,  et  iis  liquoribus  ferventibus  factis. 
Saepe  oritur  etiam  ex  operationibus  chirurgicis, 
artus  amputatio,  (calidis  praecipue  regionibus) 
fer^  nunquam  non  hunc  morbum  provocat.  Ex 
operationibus  cum  modiolo  interdum  etiam  se¬ 
quitur,  morbum  vidi  ex  testiculo  exciso.  Obser*? 
vatu  dignum  est  hac  operatione  funiculum  sper¬ 
maticum  ligaturi  inclusum  fuisse.  Tetanus  tempore 

solito  invasit,  dolor  processu  spermatico  incepit, 
per  hunc  cursum  fecit  ad  lumbos  usque,  ubi 
maximi  saevit  per  totum  morbi  impetum. 
Sequitur  denique  Tetanus  nonnunquam  ex  ex¬ 
tractione  dentium,  testante  Doctore  Rush 


DE  HISTORIA  SIGNORUM. 

Tetani  idiopathici  insultus  secundum  ob¬ 
servationes  omnium  fer^  scriptorum  (eorum 
praesertim  qui  regionibus  terrae  calidis  artem 
medicam  exercuere)  citius  invadit  quam  Teta¬ 
nus  ex  vulneribus,  circa  quintum  scilicet  diem. 
Progressu  ejus  ad  mortem,  etiam  tardior  est 
(ut  videtur)  quam  Tetanus  symptomaticus.  Inter 
Tetani  idiopathici  symptomata  vero  et  sympto¬ 
matici  adeb  levis  est  differentia,  ut  una  eadem- 
que  descriptio  utroque  inservire  possit,  nisi  hoc 
solo  (si  observationes  Hillarii*  justae  sint,) 

*  Transactions  of  the  College  of  Physiciaiis  of  Phi¬ 
ladelphia,  Vol.  I.  j  Thomas,  Practice  of  Physic,  2d  edit. 

*  Hillary’s  Observations,  &c.  p.  222. 

nempe,  Tetanum  idiopathicum  primo  comitari 
iis  signis  quae  febrem  indicant,  et  stadio  ulte¬ 
riore  febris  indicia  inflammatoriae  adsint-  Rar6 
apparet  Tetanus  symptomaticus  nisi  post  diem 
quintum,  ferd  vel  saepius  die  octavo,  nono  vel 
inter  quatuordecirn  primos  dies,  nonnunquam 
per  longius  intervallum  celatur  malum,  mense 
uno  vel  duobus  post  vulnus  inflictum  interpositis. 
Strictius  autem  forsan  dici  potest,  morbum  magis 
certb  expectari  eo  tempore  posse  quando  sta¬ 
dium  vulneris  inflammatorium  jam  cessavit,  et 
partes  mortuae  a  sanis  incipiunt  separari.  Ali¬ 
qua  vero  periodo  ex  hoc  vulneris  statu  donec 

I 

omnino  sanatur.  Tetanus  grassari  potest,  'atque 
etiam  postea ;  rarior  vero  res  est,  et  forsitan 
talia  exempla  idiopathica  etiam  vocanda'  sunt 
potius  quam.,  symptomatica.  Nunquarn  adhuc 
observare  potui  ulla  constitutionis  corporis’symp- 
tomata,  quae  praegressa  sunt,  vel  vulneris  ipsius 
ullam  faciem  characteristicam,  ex  quibus  possi¬ 
bile  esset  de  morbo  ingruente  judicare.  Secun- 

dum  vero  Richerand"^  si  observetur  aegrotus 
per  aliquod  tempus  antequam  tentatur  morbo 
artubus  et  corpore  plenb  extensis  dormit,  dum 
alii  dicunt  vulnus  hoc  tempore  pallidum  esse 
atque  flaccidum,  et  de  vulneris  statu  sic  dicitur 
a  Larrey,  “  la  suppuration  de  la  plaie  diminue 
“  promptement,  et  finit  par  se  supprimer ;  les 
‘‘  chairs  se  boursoufflent,  se  desechent;  elles 
sont  dabord  rouges,  deviennent  ensuite  mar- 

breesfi.” - E  contrario  verb,  secundum  Hil- 

lary,  ‘‘  it  occurs  when  the  wound  has  given  the 
patient  little  pain  or  uneasiness  and  has  had 
no  bad  appearance,  but  has  digested  and 
“  looked  well:|:.”  Quibusdam  vero  exemplis 
vulneris  dolor  saevus  est,  atque  abhinc  per  artum 
serpit.  Hujus  morbi  symptomata  diversis  auc- 
toribus  varie  describuntur  respectu  nempe  tem¬ 
poris  quo  occurrunt ;  parum  refert  vero  hoc,  quo¬ 
niam  aliter  plerumque  bene  cohsentiimt  de  iis 


*  Elements  of  Physiology. 

+  Larrey,  Relation,  &c.  p.  48. 


i  Hillary,  &c.  p.  228. 

symptomatis,  quae  morbum  designant ;  indicia 
autem  morbi  describam,  ut  mihi  sese  obtulerunt, 
plerisque  horum  casuum,  quos  ipse  vidi.  Primo 
aggressu  aegrotans  ferb  oscitatione  frequenti  af¬ 
ficitur,  de  rigiditate  maxillarum  queritur  etiam, 
atque  de  sensu  ingrato  circa  linguae  radicem  et 
fauces,  nonnunquam  quoque  dolore  nuchae  et  ri¬ 
giditate  vexatur.  Omnia  haec  verum  initio  ade6 
sunt  levia,  parum  animi  attentionem  trahunt, 
vixque  ullum  incommodum  afferunt  Vultus 
autem  primo  aspectu  propb  demonstrat  morbum 
existere,  praesertim  si  alio  quovis  tempore  me¬ 
dicus  Tetanum  ingravescentem  vidisset. 

Fere  impossibile  est  enim  oblivisci  ea  signa, 
quae  mali  naturam  adeo  mire  definiunt,  neque 
verba  sufficiant  ad  accuratam  rei  descriptionem. 
Facies  namque  ijnterdum  pallida  est,  interdum 
ver6  rubescit,  atque  hoc  praesertim  tempore 
irritationem  indicat,  magis  quam  dolorem.  Frons 
et  supercilia  aliquatenus  contrahuntur,  anguli 
oris  etiam  nonnihil  retrahuntur  ;  hoc  verb  augeri 
videtur  quoties  aeger  locutionem  vel  deglutitio¬ 
nem  tentat.  Musculi  masseteres  si  tactu  exami- 

nentur  indurari  et  contrahi  videntur.  Sympto¬ 
matico  quidem  Tetano  pulsus  vix  mutatur  a 
sano ;  idiopathico  autem  ex  frigore,  secundum 
Hillary,  plenus  atque  durus  fit  per  primos  morbi 
dies,  circa  quartum  vel  quintum  diem  pleniorem 
et  duriorem  fieri,  atque  insuper  febrem  inflam¬ 
matoriam  morbum  comitari,  calorem  corporis 
majorem  esse  quam  in  symptomatico.  Sympto¬ 
matis  aliis  ver6  et  progressu  eorum  duo  genera 
esse  omnino  inter  se  similia.  Rigor  maxillae 
atque  cervicis  nunc  augentur,  caput  et  cervix 
quoque  nonnihil  retrahuntur.  Deglutitionis 
difficultas  adest,  atque  os  vix  aperiri  potest. 
Aeger  de  scrobiculi  cordis  dolore  queritur,  vel 
sub  sterno,  et  hinc  deorsum  transeunto  ad  dia¬ 
phragma  et  per  spinam  vertebralem.  Cervicis 
musculi  ac  dorsi  rigidi  fiunt,  atque  contrahuntur, 
etiamque  ii  abdominis,  qui  indurantur  prope  ut 
lignum  et  retrahuntur  versus  spinam.  Facies  ru¬ 
bescit  magis,  frontis  contractio  et  superciliorum 
(inter  loquendum  apparet  magis)  augetur;  anguli 
oris  quoqu^  nunc  retrahuntur.  Contractiones  spas¬ 
ticae  omnium  musculorum  nunc  eveniunt  per  om- 

nem  horae  quadrantem  vel  semihoram,  et  impetus 
earum  acceleratur  vel  augetur,  simul  ac  aeger 
vel  liquidum  vel  solidum  deglutire  tentat,  atque 
nonnunquam  dum  loqui  conatur.  Secundum 
Moseley  *,  quaevis  animi  subita  perturbatio 
(etiam  levissima,)  vel  strepitus,  reditum  spasmo¬ 
rum  inducere  potest, ' etiam  post  remissionem;  et 
egomet  vidi  spasmos  quam  violentissimos  induc¬ 
tos,  aegroti  ad  lectum  appropinquando.  Alvus 
pertinaciter  adstricta  est,  etiam  nonnunquam 
urinae  retentio ;  pulsus  subinde  vix  afficitur. 
Respiratio  aliquando  incitatur,  praesertim  post 
spasmi  invadunt.  Sitis  urget  interdum,  deside¬ 
rium  cibi  vix  minuitur ;  attamen  aegrotus  cupi¬ 
ditatem  edendi  reprimit,  timet  enim  ne  spasmos 
deglutitio  rursus  inducat.  Omnia  haec  mala 
symptomata  currente  morbo  augentur;  caput 
et  extremitates  inferiores  vehementer  retrahun¬ 
tur,  et  ad  se  invicem  rigidi  impelluntur,  donec 
arcus  aliquatenus  similitudinem  refert  corpus, 
rigida  fiuiit  brachia,  et  manus  durante  spasmo 


*  Moseley,  oii  Tropical  Diseases,  p.  467. 

immoti  clauduntur.  ^  Spasmi  nunc  quam'  fre- 
quentissimi  fiunt,  interdum  etiam  tanta  violenti^ 
grassantur,  ut  aegrum  a  lectulo  vix  non  ejiciunt. 
Per  breves  somnos  remissionem  interdum  habere 
videtur  aeger  symptomatum  violentia ;  rursus  vero 
renovantur  spasmi,  atque  e  somno  expergisci- 
tur,  saevissimo  dolore  et  cruciatu.  Vultus  ejus, 
qui  antea  rubedine  suffusus  erat,  nunc  crucia¬ 
mentum  maximum  exhibet,  praesertim  durante 
spasmo ;  pallidus  enim  est,  extenuatur,  atque 
subinde  immodico  sudore  (eodem  modo  ac 
partes  superiores  corporis)  immersus.  Maxil¬ 
lae  inter  se  pertinaciter  junguntur.  Saliva 
viscida  atque  glutinosa  maxima  cum  difficultate 
ejicitur,  atque  etiam  circa  oris  angulos  diffusa 
est.  Oculi  sunt  fixi  atque  patentes.  Ptespiratio 
nunc  multum  impeditur,  ac  post  spasmum 
maximd  incitatur.  Pulsus,  antehac  parum  mu- 
tati^s,  nunc  parvus  fit  et  frequens.  Spasmi  quo¬ 
que  frequentiores  et  fere  perpetui  fiunt,  aegrotus 
demum  doloribus  oppressus  morti  cedit ;  usque 
ad  extremum  vitae  vero  mentem  plerumque  re¬ 
tinet  ;  supervenit  autem  interdum  delirium, 

Secundum  nonnullorum  opinionem  mors  oritur 
ex  cordis  spasmo  ;  dubium  autem  hoc  est,  mea 
quidem  sententia,  quoniam  per  totum  morbi 
cursum,  musculi  motionis  involuntariae  parum 
afficiuntur.  Sententia  nostra  est  aegrotum  perire 
post  spasmum  universum  atque  violentum,  re- 

petitis  ac  perpetuis  cruciatibus  victum. 

( 

Diagnosis.  Ante  omnia  diligentissime  no¬ 
tanda  est  diagnosis  hoc  morbo,  quoniam  ex  erro¬ 
ribus  de  hac,  forsitan  oriuntur  curationes  nume¬ 
rosae  ac  mirae  hujus  mali  variis  remediis,  quae 
Tetano  vero,  nullam  vim  habent.  Hydrophobia 
et  Tetanus  mire  consentiunt  multis  sympto¬ 
matis,  adeo  ut  nonnulli  medici  opinionem  ha¬ 
bent,  diversas  esse  tantum-  modificationes  ejus¬ 
dem  morbi ;  et  secundum  Doctorem  Rush  *  duo 
morbi  eandem  causam  proximam  omnino  mon¬ 
strant.  De  natura  ver6  hujus  causae  prorsus 
ignoramus.  Difficillima  fit  distinctio  inter  duos 
morbos  qui  adeo  arct^  inter  se  invicem  symptoma¬ 
tis  junguntur.  Hydrophobia  rarb  apparet  ante 


*  Medical  Observations  and  Inquiries,  p.  20&,  7. 

quintam  vel  sextam  hebdomadam  post  animalis 
morsum ;  nonnulli  etiam  dicunt  annos  elabi 
antequam  morbus  sese  ostendit.  Hamilton 
vero*  intra  menses  octodecim  tempus  limitat. 
Aliquibus  ver6  exemplis  hydrophobia  dicitur 
sese  ostendisse  secunda  vel  tertia  hebdomada. 
Prima  signa  hydrophobiae  in  genere  sunt,  dolor 
ejus  corporis  partis  ubi  animalis  dentes  infixi 
fuere,  et  exinde  per  lymphaticorum  cursum  sese 
extendit  usque  ad  cor  vel  ad  junctionem  lympha¬ 
ticorum  cum  vasis  sanguinem  vehentibus.  Tunc 
adsunt  corporis  lassitudo  ac  torpor,  cum  motus 
fastidio,  taedio,  somno  perturbato,  somniis  terri¬ 
ficis,  jactatione  perpetua,  animi  dejectione,  suspi¬ 
ratione  solitudinis  desiderio,  atque  lucis  intole¬ 
rantia.  Symptomata  praedicta  fer^  morbum 
introducunt,  atque  ad  finem  stadii  primi  perdu¬ 
rant.  Haec  signa  nunc  vi  augentur,  atque  etiam 
adduntur  praecordiorum  oppressio,  cum  respira¬ 
tionis  difficultate,  horrore  animi  magno,  qui 
multum  augetur  aqua  vel  aliis  liquoribus,  oculis 

*  Hamilton  on  Hydrophobia,  p.  11. 

objectis,  vel  etiam  superficie  speculi,  ex  similitu¬ 
dine  quam  habet  aquae ;  deficit  quoque  cibi  ap¬ 
petentia.  Conatus  omnis  ad  liquidorum  degluti¬ 
tionem  vel  tactum  etiam,  anxietatem  intolerabilem 
inducit,  cum  distentionibus  nervorum  aegroti, 
etiamque  mania  ferocissima ;  ex  aere  frigido 
corpori  admoto,  iidem  affectus  saepe  oriuntur' 
Aegrotus, secundum  Hillary,  solidos  cibos  et 
molbores  deglutire  potest ;  lingua  verb  arida  est, 
sitis  vehemens,  oculi  scintillantes  atque  acuti, 
pulsus  mobilis,  mutabilis,  et  aliquantisper  durus. 
Urina  parca  fit,  sensus  suffocationis  atque  dolo- 

r 

ris  circa  cartilaginem  ensiformem  adest,  et 
caloris  bullientis  ventriculo.  Vomitu  ejicitur 
materies  glutinosa,  subfusco  colore,  biliosa  et 
porracea ;  adest  quoque  febris,  palpitationes  cor¬ 
dis  validae  sentiuntur.  Est  urethrae  titillatio  ; 
urina  vi  et  spasmis  expellitur,  cum  doloribus 
penis  et  scroti,  etiam  priapisme,  atque  seminis 
emissione  post  urinam  redditam  ;  oculorum  pu¬ 
pillae  magnopere  dilatantur.  Caecitas,  vel  tem¬ 
poraria,  vel  nonnunquam  continuata,  additur. 
Salivae  viscidae  quantitas  copiosa  sputo  ejici- 

tur.  Omnia  haec  symptomata  nunc  augentur, 
dolor  crescit,  liquida  in  toto  respuuntur.  Pul¬ 
sus  frequentior  evenit,  delirium  continuum  occu¬ 
pat,  cum  mordendi  interdum  cupiditate.  Haec 
sunt  signa  notabiliora  hujus  morbi  crudelis, 
quae  ex  scriptis  Hamiltonii  et  Hiilarii  dedi, 
quoniam  mihi  ipsi  nunquam  potestas  fuit  obser¬ 
vandi"^.  Doctores  Currie,  Rush,  et  Darwin 
aliqua  ex  his  symptomatis  Tetano  viderunt. 
Musculorum  rigiditas  in  Tetano  durat  etiam 
post  spasmorum  remissionem,  et  hoc  modo  dis¬ 
tingui  potest  ex  omni  alio  morbo  spastico.  In 
hydrophobia  dolor  sursum  ad  cor  ex  vulnere 
transit.  Tetano  autem  dolor  ex  vulnere  rard 
urget,  neque  talem  cursum  habet. 

Hysteria  nonnunquam  Tetani  formam  in¬ 
duit,  atque  musculos  maxillares  afficit.  Hicce 
vero  morbus  foeminas  praesertim  tentat,  atque 
ferb  invadit  dolore  atque  sensu  flatus  latere  ab¬ 
dominis  sinistro,  cum  sensu  pili  volventis  per 

*  Hamilton  on  Hydrophobia,  p.  99,  to  103  ;  Hil- 
lary,  on  Diseases  of  Barbadoes.  251 — 3. 

intestinorum  meatum,  ventriculum  versus  et 
gulam,  ubi  suffocationem  quasi  provocat  cum 
stupore  et  insens  i  litate.  Haec  atque  alia  hys- 
teriae  symptomata  satis  bene  inter  hos  duos 
morbos  distinguunt. 

Rheumatismus  etiam,  et  arthritis  non- 
nunquam  1  etanum  simulant,  inter  paucas  autem 
horas  differentia  fer^  satis  manifesta  apparet. 
Etiamsi  enim  his  morbis  rigiditas  maxillarum 
nonniinquam  vexat,  tamen  dolor  ex  pressura, 
cum  inflammatione  et  aliis  nonnullis  signis  rheu¬ 
maticis  et  arthriticis  quae  adsunt,  (desunt  etiam 
affectiones  omnes  spasticae)  satis  designant  hos 
morbos  et  omnem  dubitationem  amovent.  Ca¬ 
pillitii  vulnera,  quae  musculos  temporales  vel  ap- 
poneurosin  ejus  afficiunt  saepe  comitantur  maxil¬ 
larum  rigiditate,  atque  quibusdam  aliis  Tetani 
symptomatibus.  N ihilominus  haec  affectio  facile 
distinguitur  aTetano  dolore  et  inflammatione  quae 
adsunt,  etiamque  multo  citius  occurrit,  nempe 
durante  stadio  vulneris  inflammatorio  vel  ante¬ 
quam  inflammationis  cessationem,  quo  tempore 

nunquam  fere  Tetanus  incipit,  partes  enim  mor¬ 
tuae  prius  ex  vulnere  plerumque  separantur. 

Ex  affectionibus  spasmodicis  quae  nonnun- 
quam  oriuntur,  (ubicunque  constitutio  corporis 
magis  irritabilis  est)  a  vulneribus  laceratis  vel 
contusis.  Tetanus  facile  distingui  potest,  quo¬ 
niam  prioribus  spasmi  ferme  ab  initio  invadunt, 
(nonnunquam  statim  post  vulnus  inflictum)  non 
autem  sic  Tetano.  Parte  etiam  vulnerata  fer^ 
incipiunt,  atque  musculos  corporis  alios  uno 
eodemque  tempore  afficiunt,  antequam  maxil¬ 
lares  fatigant.  Tetano  autem  e  contrario  maxil¬ 
la  primo  loco  tentatur,  alii  corporis  musculi  non 
nisi  donec  morbus  jam  aliquamdiu  duravit.  Per 
intervallum  spasmorum  priori  morbo,  maxillae 
si  antea'  affectae  fuerint,  nunc  laxantur,  atque 
musculi  rursus  flexiles  fiunt ;  Tetano  autem 
maxillae  rigiditas  permanet,  atque  musculorum 
rigor  earum  corporis  partium  quae  sunt  affectae, 
(quamvis  violentior  sit  durante  spasmo)  tamen 
nunquam  ex  toto  cessat.  Cholera,  interdum 
sunt  affectiones  spasticae  musculorum  maxil- 

larum ;  hae  vero  facili  distingui  possunt  ex  Te¬ 
tano  aliis  cholerae  signis  quae  adsunt. 

Prognosis.  Optime  deduci  potest  prog¬ 
nosis  ex  symptomatum  violentia,  ex  spasmorum 
frequentia  atque  saevitia,  etiamque  ex  causis 
morbi  ipsius.  Omnis  hujus  mali  species  quam 
maximi  periculosa  est,  minus  lethalis  ver6  est 
idiopathicus  quam  Tetanus  symptomaticus,  sive 
ea  species  quae  ortum  habet  ex  vulneribus 
diversorum  generum,  vel  ex  operationibus  chi¬ 
rurgicis.  Tetano  idiopathico  multa  sunt  cura¬ 
tionis  perfectae  exempla.  Tetano  autem  symp¬ 
tomatico  res  longb  aliter  se  habet,  atque  enimvero 
parca  narrantur  curae  exempla :  et  verb  dici 
potest  nos  adhucde  vera  methodo  medendi  longe 
distare.  Ex  exemplis  quatuor  ab  Hippocrate  nar¬ 
ratis,  nec  unicum  faustum  habuit  exitum.  Tho- 
mas*,  etiamsi  perlongum  tempus  artem  medicam 
India  occidentali  exercuit,  atque  hunc  morbum 
saepissime  tractavit,  unicum  tamen  aegrotum 


^  Thomas,  Practice  of  Physic.  2(1  Vol. 

feliciter  sanavit,  et  Moseley  fer^  pariter  infelix 
fuit  Ex  novem  de  Tetano  symptomatico  aegro¬ 
tis,  quos  ipse  vidi,  unicus  tantum  convaluit,  et  ex 
duobus  e  Tetano  idiopathico  laborantibus,  mor¬ 
tuus  est  unus.  Observatum  est  etiam  ab  Hippo¬ 
crate  et  Celso,  periculum  aegroti  multo  minui  si 
diem  morbi  quartum  superaverit;  atque  Celsus’^' 
dum  morbum  describit,  sic  ait,  ‘‘  Ea  saepe  intra 
quartum  diem  tollunt;  si  hunc  evaserunt,  sine  pe- 
“  riculo  sunt.”  Talibus  casibus,  ubi  morbus  ultra 
periodum  solitam  perstitit,  spes  est  forsan  boni 
eventus,  quoniam  ex  duratione  longiore  inferri 
potest  formam  morbi  esse  mitiorem.  Praeterea 
etiam,  his  exemplis  verisimile  est  aegrotum  re¬ 
suscitari  naturae  viribus  potius  quam  medica¬ 
mentis,  neque  hac  opinione  singularis  sum. 
Unum  aegrotum  vidi,  qui  ad  quartum  decimum 
diem,  atque  alterum  qui  ad  decimum  septimum 
usque,  morbo  conflixit,  tamen  ambo  mortui  sunt. 
Aegrotus  fer^  die  tertio  vel  quarto  moritur,  ubi 

*  Celsus,  Caput  3,  de  Morbis  Cervicis. 

vero  morbus  violentior  est,  nec  infrequenter  se¬ 
cundo  ex  mali  initio  interimit. 

De  cadaveribus  incisis.  Cadaverum 
sectio  nihil  fer^  auxilii  praebet  ad  methodum ' 
medendi  meliorem.  Effusiones  serosae  inventae 
sunt,  nonnunquam  medullae  spinalis  intra  mem¬ 
branas.  Nonnunquam  cerebrum  ipsum  afficitur, 
pus  vel  serum  sub  ejus  tunicis  invenitur.  Val- 
salva  serum  uno  ventriculorum  invenit.  Mor¬ 
gagni  sanguinem  effusum  sub  vertice  vidit,  et 
Larrey*  oesopliagum,  et  Pharyngem  multum 
constrictos  invenit,  et  membranas  eorum  rubras, 
inflammatas,  et  fluido  viscido,  atque  subrubro 
opertas.  Omnia  haec  phaenomena  ver6,  mek 
quidem  sententia,  potius  sequelae  sunt  quam 
causae  morbi,  atque,  fatendum  est  parum  suf¬ 
ficere  talia,  ad  amovendam  obscuritatem  quasi 
caliginosam,  quae  veram  methodum  medendi  a 
nobis  adhuc  pertinaciter  celat. 

De  ratione  medendi.  Nullus  alius 
fere  morbus  est  quo  major  remediorum  va- 


^  Larrey,  Rclation  Historique,  Scc. 

rietas  celebrata  fuit  quam  in  Tetano.  Mate¬ 
ria  medica  tota  pene  exhausta  ad  medicaminum 
inventionem,  vix  demum  ullum  auxilium  prae¬ 
bet.  Horum  remediorum  plura  prorsus  vana 
atque  merae  nugae.  Antispasmodicorum  quae¬ 
libet  species  una  post  alteram  data  fuit  suis 
laudatoribus,  veluti  opium,  moschus,  campho- 
ra,  castoreum,  assafoetida,  belladonna,  conium 
maculatum  et  digitalis,  cum  aliis.  Stimulantia 
et  tonica  generum  variorum  quoque,  ut  vinum, 
alkohol,  et  cinchona,  laudata  sunt.  Praeparata 
ex  zinco,  ferro,  et  cupro,  ex  plumbo  etiamque 
arsenico  subinde  tentata  fuere.  Frictiones  unc- 
tuosae  cum  usu  olei  interno,  hydrargyrum  etiam, 
et  interne  et  externe,  usurpatum  fuit.  San¬ 
guinis  missio,  et  epispastica,  cucurbitulae 
cruentae  cum  scarificatione,  etiam  mire  laudatae 
fuere.  Fomentationes  quoque  calidae  cum  usu 
balnei  calidi  et  frigidi,  quo  aegrotus  immersus 
fuit,  vel  aqua  in  corpus  subito  projecta,  vel  more 
imbris  applicata,  vel  demum  in  frigeratorio  posi¬ 
tus  fuit  aeger,  ad  curationem  obtinendam.  Si 
partes  vulneratae  essent,  tunc  unguenta  stimu- 

lantia  bona  remedia  fuere.  Cauterium  actuale 
et  potentiale,  torcular,  atque  nervorum  divisio 
cerebrum  inter  et  partem  vulneratam,  cum  am¬ 
putatione  extremitatum  sauciatamm,  omnia  haec 
quamvis  pro  remediis  laudata  fallacia  sunt,  tamen 
atque  pene  inertia.  Electricitas  et  galvanismus, 
atque  etiam  pisellaeum  Barbadense,  cum  carbo- 
nate  potassae  interne  dato,  necnon  balneum  cali¬ 
dum  carbonate  potassae  prius  admisto  aqua  balnei, 
et  diaphoretica,  applicata  sunt.  Medici  vero  hujus 
saeculi  omnia  praedicta  remedia  ferb  rejiciunt, 
praeter  balneum  frigidum  vel  calidum,  opium, 
hydrargyrum,  vinum,  atque  cinchonam.  Verum 
enirnvero  medici,  praesertim  regionum  calidarum, 
ferh  confitentur  rem  multo  faciliorem  prophy- 
laxin  esse,  quam  morbi  jam  incepti  curationem  ; 
ob  hanc  igitur  causam  summa  diligentia  neces¬ 
saria  est  ad  praecavendum  morbum.  Vulneri¬ 
bus  quae  ex  injuriis  inexpectatis  oriuntur,  et  post 
operationes  pro  his  chirurgicis,  nullum  reme¬ 
dium  spectatum  negligi  debet.  Sat  vero  erit 
hoc  loco  ex  remediorum  farragine  ferb  infinita, 
^  pauca  de  optimis  atque  usu  spectatissimis  enu- 


DE  TETANO. 


29 


nierare,  etiamque  de  horum  effectibus  nonnihil 
dicere.  Primo  loco  autem  de  hydrargyro.  Te¬ 
tanus  nonnunquam  ptyalismo  sponte  finitur ;  ex 
hinc  medicis  opinio  orta  est,  hydrargyrum  hoc 
morbo  utilissimuni  fore  remedium.  Ob  hanc 
rem  multum  laudatur  hydrargyri  usus  a  nonnul¬ 
lis  harum  regionum  medicis ;  alii  vero  ejus  usum 
omnino  damnant,  iis  etenim  malum  esse  reme¬ 
dium  videtur.  Doctor  J.  Clark  ^  quoniam  Te¬ 
tanum  symptomaticum  infeliciter  tractavit,  hyd¬ 
rargyrum  laudat,  ubicunque  sunt  vulnera  vel 
puncturae,  dosibus  duorum  vel  trium  granorum 
bis  indies  datis,  donec  ptyalismus  aliquatenus 
provocetur,  atque  addit  quatuordecim  ex  quin¬ 
decim  aegrotos  post  amputationem  ita  servatos 
esse ;  dicit  insuper,  saepius  hoc  modo  omnino 
praevenisse  morbum  iis  qui  vulnerati  essent. 
Omnia  haec  vero  hydrargyri  vires  paruirt  de¬ 
monstrant,  quoniam  verisimile  est  aegrotos  solos 
qui  mortui  sunt  passos  esse,  si  hydrargyrum  non 

*  Treatise  on  Tropical  Diseases — on  West  India 
Diseases. 

datum  fuisset.  Opinio  igitur  de  hydrargyro  ut 
remedium  specificum  male  fundata  est,  atque  si 
remedia  prophylactica  administrantur,  meliora 
sunt  forsan  hydrargyro  medicamenta.  Senten¬ 
tia  Moselei  est,  plures  aegrotos  de  Tetano 
necatos  hydrargyro  quam  sanatos  fuisse.  In¬ 
super  etiam  sentit  eos  qui  convaluerunt  sine  hyd- 
rargyri  usu  recreatos  fuisse,  ad  hanc  vero  opinio^ 
nem  sustinendum  nihil  offert.  Opinio  Larrei 
est,  frictiones  cum  hydrargyro  ubi  applicatae 
fuerunt,  nocuisse.  Ipse  hydrargyrum  admotum 
usque  ad  ptyalismum,  sine  ullo  quocunque  effec¬ 
tu  vidi.  Si  nihilominus  utatur  hydrargyrus,  mag¬ 
na  quantitate  adhiberi  debet,  sic  ut  ptyalismus 
cito  moveatur;  hoc  vero  effici  potest,  una  vel 
duobus  drachmis  ung.  hyd.  fort.,  sexta  vel  octa¬ 
vi  quaque  hora  externe,  atque  etiam  calomela- 
n6s  granis  octo  vel  decem  interne  datis.  An 
unctio  cum  hydrargyro  utilis  fiat,  parum  certus 
sum ;  calmomel  vero  multum  prodesse  potest, 
quoniam  constipationem  tendit  amovere,  quae 


^  Larrey,  Relation  Historique,  &c. 

fer^  per  totum  morbi  cursum  adsit,  etiamque  ali¬ 
orum  remediorum  usui  non  obvenit.  Balneum 
calidum  multum  laudatum  fuit,  persaepe  appli¬ 
catum  vidi,  sed  plerumque  inutile  fuit,  forsitan 
injuriosum.  Aegrotus  fer^  dum  balneo  est,  aliqua¬ 
tenus  levatur  a  morbo,  cito  autem  plerumque  rursus 

/ 

redit  malum.  Fomentationes  calidae  applicari 
possunt,  quoniam  haud  periculum  est  spasmos  his 
remediis  excitari,  quod  saepe  accidit  motu 
aegroti  dum  in  halneum  descendit.  Ex  auctori¬ 
tate  Doctoris  Rush,  vinum,  cinchona,  oleum 
succini,  simul  cum  frictionibus  ex  hydrargyro 
usurpata  sunt,  atque  etiam  parte  vulnerata  in¬ 
flammatio  excitatur.  Tametsi  haec  remedia 
ante  omnia  alia  laudat,  eodem  tempore  fatetur 
*  vana  fieri  (simili  modo  ac  alia  remedia)  multis 
aliis  medicis  administrata.  Missio  etiam  sansui- 

C? 

nis  strenue  laudatur  Tetano  praesertim  idio¬ 
pathico,  a  nonnullis  medicis  regionibus  aestivis, 
praesertim  si  aeger  sit  sanguine  plenus;  aliis  vero 
condemnatur.  Cum  Tetanus  ex  vulneribus  ori- 

*  Medica!  Eaqntries  and  Observations, 

tur,  amputatio  ut  nonnulli  dicunt,  remedium  fit, 
et  Larrey*  ex  quibusdam  exemplis  quibus 
-  utilis  esse  visa  fuit,  ait,  que  Tamputation  faite 
a  propos,  est  le  moyen  le  plus  certain  pour 
“  arreter  et  detruire  les  effets  du  Tetanos  lors- 
‘‘  qu’il  depend  d’une  blessure  qui  a  son  siege 
'  aux  extremites”.  Pace  tamen  tanti  viri  dici 
potest,  paucos  medicos  persuasos  esse,  (vel  mea 
sententia)  uti  debere  tali  remedio ;  verisimile  est 
enim  morbum  ex  idiosyncrasi  oriri;  ideoque 
sponte  abire  posset  ita  naturae  viribus  curatio 
forsan  magis  attribuenda  est  quam  operationi 
chirurgicae. 

Nobis  equidem  persuasum  est  (si  ulla  sint 
morbi  remedia)  opium  et  balneum  frigidum 
esse  inter  optima.  His  itaque  medicamentis, 
cum  usu  cinchonae  et  vini,  spes  maxima  esse 
debet  accedente  morbo.  Opium  dari  dosibus 
fortioribus  necesse  est,  quoniam  Tetanus  si 
violentior  sit  cit6  morte  finitur.  Audaci  manu 
quoque  adhibere  potest,  quoniam  solitos  ejus 


*  Larrey,  Relation  Historique,  &c. 

dFectus  vix  edit,  atque  aeger  ex  quantitatibus 
fer^  maximis  aegr^  somno  brevi  fruitur.  Sin 
autem  sanguinis  quantitas  ad  caput  missa,  opii 
usu  videtur  augeri  (si  adsit  vultus  rubedo  vel 
stupor  cum  aliis  similibus)  tunc  minuendum  vel 
omnino  opium  prohibendum  est.  Ex  difficultate 
deglutitionis,  qua  tentantur  aegroti,  forsan  melius 
esset  opium  solidi  quam  liquida  form4  adminis¬ 
trare.  Incipiendum  est  cum  grano  omni  hora  vel 
bihorio  dato.  Haec  dosis  pro  effectibus  ejus  cito 
augeri  debet  usque  ad  grana  sex  vel  octo,  (vel 
plus  forsan  etiam)  omni  hora  partitis  vicibus. 
Hanc  quantitatem  datam  vidi  nec  somnum  induc¬ 
tum  fuit.  Adhiberi  quoque  potest  opium  forma 
enematis,  et  externe  cum  cainphora  mistum, 
forma  linimenti  vel  unguenti.  His  spina  et 
musculi  affecti  frequentius  inungi  possunt,  si 
spasmi  manus  frictione  non  auctae  sint.  Se¬ 
cundum  Moseley  '^',  opium  externe  applicatum 
nullum  habet  effectum  salutarem.  Res  forsan 
ita  est,  nihilominus  tentare  possumus.  Eodem 

Moselev,  on  Tropica!  Diseases,  Si  e. 

tempore  cathartica  ex  hydrargyro  dari  necesse  est 
ad  constipationem  amovendum.  Secundum  Cui- 

V 

lenum  *,  obstipatio  ex  intestinorum  spasmo  pen¬ 
det;  si  res  ita  sit,  opium  forsitan  est  optimum  re¬ 
medium.  Si  vulnus  adsit,  examinari  debet,  atque 
omnia  extranea  illico  amoveri.  Medici  nonnul¬ 
li  laudant  emplastra  opiata.  Doctor  Rush  mag¬ 
nopere  extollit  applicationes  stimulantes  vul¬ 
neri  admotas.  Harum  methodotum  melior  est 
forsan  posterior,  etiamsi  parum  profuit  his 
exemplis  quae  ipse  vidi.  Primo  morbi  impetu, 
ad  servandam  linguam  ex  dentium  morsu,  ne¬ 
cesse  erit  introducere, ,  vel  frustum  ligni  molli¬ 
oris,  vel  suberis  inter  mollares,  atque  ibi  infigere. 
Nutriri  debet  aegrotus  gelatinosis  et  jusculis 
fortioribus  vel  ore  vel  ano,  (pro  re)  vel  forma 
balnei  administratis.  Melius  erit  potum,  me¬ 
dicamenta  et  cibum  dare,  simul  ac  cessavit 
spasmus;  nam  verisimile  est,  tunc  fore  minus 
periculum  spasmos  redire  dum  aegrotus  degluti¬ 
tionem  tentat.  His  remediis  conjungere  possumus 


First  Lines  Pract.  Phys. 


DE  TETANO. 


35 


vinum  et  cinchonam,  vel  administrare  opium 
cum  camphora  vel  moscho.  Ab  Hippo¬ 
cratis  aevo,  usque  ad  nostra  tempora  balneum 
/ 

frigidum  applicatum  fuit,  atque  ex  medicorum 

\ 

communi  consensu,  magna  expectare  debemus 
ex  usu  ejus  prudenti,  praesertim  simul  cum 
opio.  Exemplo  uno  verum  Tetani  symptoma¬ 
tici,  quod  ipse  vidi,  balneum  frigidum  potius 


balneum  frigidum  magis  utile  est.  Tetano  idio¬ 
pathico  quam  symptomatico  ex  vulneribus. 
Secundum  Moseley,  methodi  balneum  frigidum 
applicandi  sunt,  vel  aegroti  immersione  in  aqua 


*  Hippocrates,  de  Morbis,  Lib.  iij.  Cap.  21. 
Hoctor  Wright,  6th  Vol.  Lond.  Med.  Ob?. 

- - Currie,  Medical  Reports,  Vol.  I. 

- Rush,  Medical  Enquiries,  &c. 

- Thomas,  Practice  of  Physic. 

- Moseley  on  Tropical  Diseases. 

- —  Cullen,  First  Lines,  Practice  of,  &c.  2d. 

Vol. 

- Clarke  on  West  India  Diseases,  cum 

inultis  aliis. 

dum  eodem  tempore  caput  sustinetur,  et  deinde 
postquam  luctatione  fatigatur,  corpus  ejus  fric¬ 
tione  linteolo  siccandum  est,  et  ponendum  intra 
lectulum  calidum,  atque  si  sudor  erumperet, 
fusius  eliceretur  vino  antimoniali,  cum  tinc¬ 
tura  opii,  ope  etiam  potus  tepidi.  Si  prima 
lavatione  sudor  non  manaret,  tunc  repeten¬ 
da  est  post  horas  duas,  non  vero  ultra  hoc, 
etiamsi  sudor  non  adsit,  neque  post  primam 
immersionem  si  cutis  sit -frigida,  sudor  etiam 
reprimendus  est,  nisi  auxilium  attulerit.  Si 
cutis  calida  sit  verum  sine  sudore,  tunc  descen¬ 
dat  aegrotus  in  balneum  frigidum,  vel  aqua 
applicari  potest  sub  antliae  epistomio,  vel  subi¬ 
to  projici  potest  ex  vasis,  saepius  in  corpore 
nudo.  Tunc,  ut  antea,  corpus  siccandum  est, 
atque  leviter  lirireo  tegendum,  loco  frigidulo 
etiam  poni  debet.  Haec  methodus  applicari 
debet  subinde,  post  tres  vel  quatuor  horas,  tam- 
diu  spasmos  minuit,  atque  calorem  corporis  super¬ 
ficiei  sustinet,  promovendus  est  calor  quoque 
vini,  antispasmodicorum  et  cardiacorum  usu.  Si 
sudor  erumperet,  affusio  aquae  frigidae  prohi- 

benda  est,  atque  -continuenda  est  sudatio,  ope 
antimonii  et  opii  cum  potionibus  tepidis.  Haec 
‘  est  methodus,  secundum  Moseley*,  si  aegrotus 
juvenis  sit,  et  sanguine  plenus.  Secundum 
alios,  multo  facilius  est  omnino  praevenire  (si 
fieri  potest)  morbum,  quam  curare,  postquam 
sese  ostendit.  Ob  hanc  rem  dantur  cinchona, 
vinum,  et  opium,  (hoc  etiam  vulneri  applica¬ 
tur)  his  injuriis  quibus  minitat  morbus,  etiamque 
calomel ;  cataplasmata  quoque  et  stimulantia 
laudantur.  Haec  forsan  sunt  prophylactica 
bona.  De  signis  et  curatione  Trismi  nascen¬ 
tium,  qui  ferh  hebdomada  prima  vel  secunda 
postquam  nascuntur  incipit,  agnoscunt  omnes 
prophylaxin  morbi  curatione  faciliorem  esse. 
De  hoc,  vero  legi  possunt  scriptores  de  morbis 
infantium.  Si  vero  ope  medicamentorum  Te¬ 
tanus  sublevetur,  remedia  tamen  adhuc  danda 
sunt,  nam  nonnunquam  morbus  inopinato  re¬ 
dit,  atque  ita  aegrum  tollit.  Remedia  quae 


*  Moseley,  p.  493—4. 


58 


DISSERTATIO  MEDICA 


optima  esse  videntur  hujus  morbi,  jam  enu¬ 
meravi  ;  fatendum  vero  est,  (ut  mihi  videtur) 
naturae  vires  parum  pollere  ad  morbi  curatio 
nem,  artem  fere  nibiL 


j 


FINIS. 


EX  TYPOGRAPHEO  ACADEMICO. 


